google/wiki40b huggingface dataset:
Φρανκ Ράικαρτ

Τα χρόνια στη Μίλαν

Το 1988 ο Ράικαρτ, μαζί με τον Μάρκο φαν Μπάστεν μετακόμισαν από το Άμστερνταμ στο Μιλάνο και τη Μίλαν. Με τον Αρίγκο Σάγκι και τον Φάμπιο Καπέλλο στον πάγκο, αλλά και τον Ρούουντ Γκούλιτ, παλιό συμπαίκτη του στον Άγιαξ, ο Ράικαρτ πανηγύρισαν δύο Κύπελλα Πρωταθλητριών το 1989 και 1990, αλλά και πρωταθλήμματα Ιταλίας και το Ευρωπαϊκό Σούπερ Καπ, το 1989 και 1990.

Επιστροφή στον Άγιαξ

Μετά από πέντε χρόνια στο ιταλικό πρωτάθλημα, ο Ράικαρτ γυρίζει στον Άγιαξ. Με προπονητή τον Λουίς Φαν Γκάαλ και συμπαίκτες τους Πάτρικ Κλάιφερτ, Γιάρι Λιτμάνεν, Έντβιν φαν ντερ Σααρ, Φρανκ ντε Μπουρ και Ρόναλντ ντε Μπουρ κατέκτησαν το πρωτάθλημα Ολλανδίας (1994, 1995), και το Τσάμπιονς Λιγκ (1995).

Με την εθνική Ολλανδίας

Ο Ράικαρτ κλήθηκε στην Εθνική μετά το EURO 1980, και έπαιξε ως το 1992. Μεγαλύτερη επιτυχία ήτανε η κατάκτηση του EURO 1988, νικώντας 2-0 τη Σοβιετική Ένωση στον τελικό. Άσχημη στιγμή του Ράικαρτ ήταν το φτύσιμο στο πρόσωπο του Ρούντι Φέλερ στο Μουντιάλ του 1990, στον αγώνα Δυτική Γερμανία-Ολλανδία 2-1 για τη φάση των 16.

Σταδιοδρομία ως προπονητής

Μετά το 1995, οπότε σταμάτησε το ποδόσφαιρο, ο Ράικαρτ ασχολήθηκε με την προπονητική, αναλαμβάνοντας το 1998 την Εθνική Ολλανδίας, αφού ο Γκους Χίντιγκ έφυγε για τη Ρεάλ Μαδρίτης. Με παίκτες όπως ο Ζέντεν, ο Κλάιφερτ, ο Κοκού, ο Όβερμαρς και οι δύο Ντε Μπουρ, οι Ολλανδοί έπαιξαν συναρπαστικό ποδόσφαιρο στο EURO 2000, αλλά έχασαν την πρόκριση για τον τελικό από την Ιταλία στα πέναλτι. Ο Ράικαρτ εμφανίστηκε στο ολλανδικό πρωτάθλημα ως προπονητής το 2001, αλλά εκείνη τη σεζόν (2001-2002) η Σπάρτα Ρότερνταμ υποβιβάστηκε στην Erste Dicisie.

Στην Μπαρτσελόνα

Το 2003 ο Ζοάν Λαπόρτα πήρε τον Ράικαρτ στη Μπαρτσελόνα, με βοηθό τον Χενκ τεν Κάτε της Μπρέντα. Οι Καταλανοί, αν και άρχισαν με ήττες όπως 5-1 από τη Μάλαγα και 1-2 από τη Ρεάλ στο Καμπ Νου, αλλά στο δεύτερο γύρο έκαναν διπλά σε Σεβίλλη, Μπιλμπάο, Λα Κορούνια, αλλά και στο Σαντιάγο Μπερναμπέου (1-2) και τέλειωσε τη χρονιά δεύτερη πίσω από τη Βαλένθια του Ράφα Μπενίτεθ.
Τη σεζόν 2004-05 η Μπαρτσελόνα πήρε το πρωτάθλημα Ισπανίας, ενώ την επόμενη χρονιά (2005-06) οι Καταλανοί έφτασαν στην κορυφή της Ευρώπης, κατακτώντας το Τσάμπιονς Λιγκ αφού νικήσανε 2-1 την Άρσεναλ στον τελικό του Σταντ ντε Φρανς (γκολ από Ετό και Μπελέτι). Οι δύο επόμενες χρονιές όμως ήταν ανεπιτυχείς για τη Μπάρτσελόνα και ο Ράικαρτ έφυγε από την ομάδα μετά το τέλος της σεζόν 2007-08.
Τζιντζάκ

Ιστορία

Ο Τζιντζάκ Ναγκάρ Παντσαγιάτ δημιουργήθηκε στις 11 Ιανουαρίου 1916 από τη Βρετανική Κυβέρνηση. Το 1972 τα όρια επεκτάθηκαν για να συμπεριλάβει τα γύρω χωριά "Τουράνα" και "Τικάν Γκαόν" . Το 2016, το Τζιντζάκ έγινε Ναγκάρ Παλίκα Παρισάντ και η περιοχή του επεκτάθηκε για να συμπεριλάβει και κάποια άλλα κοντινά χωριά.
Ο Ραμ Ναθ Κοβίντ, ο 14ος και σημερινός Πρόεδρος της Ινδίας γεννήθηκε στο κοντινό χωριό Παραούνχ. Ο Πρόεδρος επισκέπτεται το Τζιντζάκ για να συναντήσει τα αδέρφια του που ζουν στην πόλη.

Μεταφορές

Το Τζιντζάκ διαθέτει σιδηροδρομικό σταθμό, στη Βόρεια Κεντρική Σιδηροδρομική γραμμή. Ο πλησιέστερος σταθμός προς τα ανατολικά είναι η Ρούρα που απέχει 19 χλμ., και το Κανπούρ απέχει 63 χλμ. Στα δυτικά οι πλησιέστεροι σταθμοί είναι οι Φαφούντ και Ετάουαχ. Επίσης, συνδέεται οδικώς με το Κανπούρ, μέσω το Ρούρα και τη Καλγιανπούρ. Το πλησιέστερο αεροδρόμιο βρίσκεται στη Κανπούρ.

Δημογραφικά στοιχεία

Σύμφωνα με την απογραφή του 2011 το Τζιντζάκ είχε πληθυσμό 24.027 κατοίκων. Οι άνδρες αποτελούν 52.64% του πληθυσμού και οι γυναίκες 47.36%, με αναλογία φύλου 899 γυναίκων για 1000 άνδρες. Ο πληθυσμός που ανήκει σε προγραμματισμένες κάστες εντός της περιοχής Τζιντζά Ναγκάρ Παντσαγιάτ αποτελούν το 18.57% του συνολικού πληθυσμού, με αναλογία φύλου 896 γυναικών προς 1000 άνδρες. Ο πληθυσμός Προγραμματισμένων Φυλών στην περιοχή είναι 0.054% με αναλογία φύλου 625 γυναικών προς 1000 άνδρες. Ο συνολικός αριθμός των εγγράμματων εντός της περιοχής είναι 17.874 που αποτελούν το 74.39% του συνολικού πληθυσμού. Το ποσοστό αλφαβητισμού ανδρών της περιοχής είναι 55.99% και των γυναικών είναι είναι 44.01%.
Εκρωσισμός

Ο εκρωσισμός είναι μια σειρά μέτρων που λαμβάνονταν από τις επίσημες αρχές, με στόχο τον εκρωσισμό των κατοίκων μιας περιοχής, καθώς και η ίδια η διαδικασία της Ρωσικοποίησης - τόσο στη γλώσσα όσο και στον πολιτισμό και θρησκεία. Η πολιτική του Εκρωσισμού έγινε ευρέως διαδεδομένη στον 19o αιώνα. Σε διάφορες περιοχές ο εκρωσισμός πραγματοποιήθηκε με διαφορετικούς τρόπους και είχε διαφορετικό βάθος και τη διάρκεια των επιπτώσεων. Ο όρος έγινε ευρύτερα γνωστός με αποτυχημένο εκρωσισμό της Πολωνίας, της Φινλανδίας και της Ουκρανίας.
Ο Βρετανός ιστορικός Ντζέφρι Χόσκινγκ σημειώνει ότι η πολιτική του εκρωσισμού ήταν μέρος της Ρωσικής Αυτοκρατορίας, αφού έτσι προωθείται ο συγκεντρωτισμός της εξουσίας, κατάργηση των τοπικών προνομίων. Κατά τη γνώμη του, ο εκρωσισμός είχε ως στόχο να δώσει σε όλους τους λαούς της Ρωσικής Αυτοκρατορίας την αίσθηση του ανήκειν στη Ρωσία, στο παρελθόν της, στις παραδόσεις της.
Ανάλογα σχεδία συναντάμε και σε άλλες χώρες όπως η γερμανοποίηση των Τσέχων στην Αυστρία και στη Γερμανία, η αγγλοποίηση των Ιρλανδών, των Γάλλο-καναδών, Φιλιππινέζων.

Ιστορία εκρωσισμού

Το σχέδιο εκρωσισμού για πρώτη φορά έλαβε χώρα τον 16ο αιώνα μετά την κατάκτηση του Χανάτου του Καζάν. Τα βασικά στοιχεία αυτής της διαδικασίας ήταν ο εκχριστιανισμός και η εφαρμογή της ρωσικής γλώσσας ως μόνης διοικητικής γλώσσας. Μετά τη Ρωσική ήττα στον πόλεμο της Κριμαίας το 1856 και την πολωνική εξέγερση του 1861, ο τσάρος Αλέξανδρος Β΄ επιτάχυνε το σχέδιο εκρωσισμού για να μειωθεί ο κίνδυνος των μελλοντικών εξεγέρσεων. Στη Ρωσία διέμεναν πολλές μειονοτικές ομάδες, και ο εξαναγκασμός αποδοχής της ρωσικής κουλτούρας από αυτούς ήταν μια προσπάθεια για την πρόληψη των μελλοντικών επαναστάσεων.
Επαρχία Σελίνου

Η Επαρχία Σελίνου ήταν μονάδα τοπικής διοίκησης του νομού Χανίων. Βρίσκεται στο νοτιοδυτικό τμήμα του Νομού και συνόρευε Βόρεια με την Επαρχία Κισσάμου, βορειοανατολικά με την Επαρχία Κυδωνίας και ανατολικά με την Επαρχία Σφακίων. Νότια βρέχεται από το Λιβυκό πέλαγος και δυτικά από τη Μεσόγειο θάλασσα. Περιελάμβανε τους Δήμους Καντάνου, δήμος Ανατολικού Σελίνου, Πελεκάνου και την Κοινότητα Γαύδου.
Πρωτεύουσα της επαρχίας ήταν η Κάντανος στο κέντρο της επαρχίας, με μεγάλο αριθμό Βυζαντινών Εκκλησιών του 14ου και 15ου αιώνα. Άλλες κωμοπόλεις και χωριά είναι η Παλαιόχωρα στις ακτές του Λιβυκού πελάγους το κυριότερο τουριστικό θέρετρο με το κάστρο Σέλινο, η Κουντούρα με τα πολλά θερμοκήπια, η Σούγια με την όμορφη παραλία, τα Τεμένια με τις ιαματικές πηγές, το Ροδοβάνι, ο Καμπανός κ.α. 
Η οικονομία της επαρχίας στηρίζεται στην γεωργία (θερμοκηπιακές καλλιέργειες κυρίως στην Κουντούρα και ελιές στο εσωτερικό), την κτηνοτροφία (αιγοπρόβατα) και τον τουρισμό. Κυριότερο τουριστικό θέρετρο με ικανοποιητικό αριθμό μικρών και μεσαίων τουριστικών μονάδων, εστιατόρια, μπαρ, ντίσκο κ.α. είναι η Παλαιόχωρα που είναι και η μεγαλύτερη σε πληθυσμό κωμόπολη και ακολουθεί η μικρότερη κωμόπολη Σούγια. Υπάρχουν παραλίες στην πλευρά του Λιβυκού Πελάγους. Στις παραλίες δυτικά της Παλαιόχωρας βρίσκονται κέδροι, ένα δέντρο που ευδοκιμεί μόνο στη νότια Κρήτη και την Αφρική.
Παράμερο Τρικάλων

Ιστορικά

Πρόκειται για οικισμό της Βυζαντινής εποχής και για πρώτη φορά αναφέρεται σε έγγραφο του 1336 ως Βαρδάνι. Στην Τουρκική απογραφή του 1454-55 αναφέρεται ως Vantan. Από εκεί και πέρα αναφέρεται ως Βαρδάρι. Η λέξη προσδιορίζει τα κρόταλα του νερόμυλου. Από το 1927 και μετά ονομάζεται Παράμερο. Κατά τ' άλλα, δεν έχουν βρεθεί ακόμα επαρκή στοιχεία όσον αφορά την ιστορία του χωριού.

Γεωμορφολογικά στοιχεία

Το έδαφος της περιοχής είναι ως επί το πλείστον πλαγιώδες, ενώ σε μερικά σημεία στα δυτικά υπάρχουν μικρά λιβάδια ιδανικά για βόσκηση. Έχει πλούσιο ανάγλυφο και φυσικό κάλλος. Η πανίδα του χωριού περιλαμβάνει ζαρκάδια, αγριογούρουνα και αρκούδες στα δάση, και στα υψηλότερα επίπεδα υπάρχουν αγριόγιδα, πέρδικες και αετοί. Τα δάση περιλαμβάνουν κυρίως έλατα, πλατάνια, καστανιές και βελανιδιές. Από τα νότια περιτριγυρίζεται από τις κορυφές "Τραμπάλα", "Καρατζούνι" και "Πέτρα", ενώ από τα βόρεια από τις κορυφές "Φούρκα", "Όρνιο", "Τσαρδάκι" και "Κερασούλα". Επίσης από τα πιο ψηλά σημεία του χωριού αντικρίζεται το όρος "Αυγό".

Κοινωνικά

Το χωριό κατοικείται κυρίως τους καλοκαιρινούς μήνες, ενώ κάποιοι μένουν μέχρι τις αρχές του χειμώνα. Οι κάτοικοί του στην πλειοψηφία τους είναι κτηνοτρόφοι, οι οποίοι έχουν κυρίως αιγοπρόβατα ή αγελάδες. Οι υπόλοιποι ασχολούνται κυρίως με τη γεωργία. Τα κύρια γεωργικά προϊόντα της περιοχής είναι τα φασόλια, οι πατάτες, τα καλαμπόκια και λαχανοκομικά. Στο χωριό γίνεται μεγάλο πανηγύρι στην γιορτή της Αγίας Παρασκευής στις 25-26 Ιουλίου.
Γκιουλμπαχάρ Χατούν Β΄

Βιογραφία

Ήταν η κόρη του ιερέα του χωριού και την έλεγαν Μαρία. Ήταν ελληνικής καταγωγής. Κατά την περί αυτής παράδοση που επιβεβαιώνει και ο Κ. Παπαρρηγόπουλος, διερχόμενος κάποτε από το χωριό, κατάκοπος ο Σουλτάνος με την ακολουθία του και βλέποντας το δροσερό τοπίο της ποντιακής εκεί περιοχής ξεπέζεψε για να ξεκουραστεί δίπλα στη πηγή του Ναού του Αγίου Κωνσταντίνου.
Εκείνη τη στιγμή είδε να έρχεται η ωραία εκείνη κόρη του ιερέα με το κοπάδι της και της οποίας το κάλλος τόσο κατέθελξε τον Σουλτάνο που της ζήτησε να του προσφέρει εκείνη νερό από το χρυσό κύπελλο που της έδωσε. Εκείνη αμέσως του έφερε, αλλά κρατούσε το κύπελλο τόσο αδέξια που κάποια δάκτυλά της βρέχονταν στο νερό.
Ο Σουλτάνος το παρατήρησε και άδειασε το νερό ζητώντας της νέο καθαρότερο. Εκείνη έσπευσε αλλά αυτή τη φορά μέσα στο κύπελλο έπλεαν φύλλα και χόρτα. Ο Σουλτάνος επέπληξε την Μαρία αλλά επειδή ήταν πολύ διψασμένος συνέχισε και ήπιε το νερό ζητώντας να το ξαναγεμίσει. Την στιγμή που έπινε η Μαρία του απολογήθηκε ότι το έκανε επίτηδες, επειδή το νερό είναι πολύ κρύο και εκείνος ήταν ιδρωμένος, έτσι έπρεπε να καθυστερήσει λίγο για να του προφυλάξει την υγεία του.
Ο Σουλτάνος ξεδιψασμένος πλέον και ακούγοντας τα λεγόμενα της Μαρίας συγκινήθηκε από τη λεπτή φροντίδα της ωραίας αυτής κόρης και αμέσως τη ζήτησε από τον πατέρα της, την έφερε με τιμές στη Κωνσταντινούπολη, την έκανε σύζυγό του και την ονόμασε Γκιουλ Μπαχάρ που σημαίνει "το ρόδο της Άνοιξης"), την οποία και κράτησε επί μακρόν στα ανάκτορά του.
Αργότερα όταν αντελήφθη ότι είχε επισύρει το φθόνο των άλλων γυναικών του χαρεμιού του, προκειμένου να την προφυλάξει από τις έντονες ανακτορικές μηχανορραφίες, την έστειλε στην πατρίδα της με τον γιο της και με όλες τις απολαβές και τιμές βασιλικής συζύγου. Εκεί παρέμεινε μέχρι το θανατό της.
Ο γιος της Γκιουλμπαχάρ ο Σελίμ Α΄ έγινε σουλτάνος, αν και ποτέ η ίδια δεν αναγνωρίστηκε ως Βαλιντέ Σουλτάν επειδή πέθανε πριν από την άνοδο του Σελίμ Α΄ στο θρόνο.
Η Γκιουλμπαχάρ βοήθησε πολύ την πατρίδα της τόσο ώστε τα ιδιαίτερα προνόμια των κατοίκων διατηρήθηκαν μέχρι της εποχής του τουρκικού συντάγματος. Φάνηκε όμως ευεργέτης και στους Τούρκους της περιοχής για χάρη των οποίων έκτισε το "Ιμαρέτ" (στη Τραπεζούντα) που λειτουργούσε ως ιεροσπουδαστήριο (θεολογική σχολή μουσουλμάνων).
Σ΄ αυτό δε το τέμενος θάφτηκε η Μαρία (Γκιουλμπαχάρ) όταν πέθανε το 1510 όπου επί του μαυσωλείου της φέρεται επιγραφή στην αραβική και περσική και στην οποία αποκαλείται "Ρωμαία Δέσποινα".

Σημείωση

Το όνομα "Γκιουλμπαχάρ" έγινε περισσότερο όμως γνωστό στους νεοέλληνες από το ομώνυμο ρεμπέτικο τραγούδι που έγραψε ο Βασίλης Τσιτσάνης το 1950 και που το ερμήνευσε η μεγάλη ρεμπέτισσα της εποχής Ρένα Ντάλια σε αργό ανατολίτικο ρυθμό και που υπήρξε μεγάλη επιτυχία, που επανέλαβε και συμπεριέλαβε τελευταία (1985) η Αθηναϊκή κομπανία στο ρεπερτόριό της.
Δ΄ κατηγορία ποδοσφαίρου ανδρών Κύπρου 2002-03

Σύστημα διεξαγωγής

Στο πρωτάθλημα της Δ΄ κατηγορίας 2002-03 συμμετείχαν 13 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2003-04. Οι δύο τελευταίες ομάδες υποβιβάστηκαν στα αγροτικά πρωταθλήματα.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Διοργανώσεις Ε.Π.Σ. Λάρισας 2018–19

Α΄ Κατηγορία

Η A΄ Κατηγορία διεξάγεται σε έναν όμιλο με 16 ομάδες. Ο πρωταθλητής θα ανακηρυχθεί μέσω αγώνων κατάταξης (Play Off) μεταξύ των 4 πρώτων της κανονικής διάρκειας και κερδίζει την άνοδο στη Γ' Εθνική εφόσον η βαθμολογική διαφορά του 1ου με τον 2ο της κανονικής πριόδου ειναι μικρότερη από 6 βαθμούς. Ο τελευταίος της κανονικής περιόδου καθώς και μια ακόμα ομάδα που θα κριθεί με αγώνες κατάταξης (play out) μεταξύ των ομάδων που θα τερματίσουν στις 12η-15η θέση θα υποβιβαστουν στην Α1 κατηγορία.
Πρωταθλήτρια για την περίοδο 2018-19 ανακηρύχθηκε η ομάδα του Ηρακλή Λάρισας. Δεν έγιναν αγώνες κατάταξης για την ανάδειξη πρωταθλήτριας, καθώς η βαθμολογική διαφορά του Ηρακλή με τον δεύτερο Φαλανιακό ήταν 6 βαθμοί.

Β΄ Κατηγορία

Στη Β κατηγορία συμμετείχαν 62 σύλλογοι χωρισμένοι σε πέντε ομίλους των 12 ή 13 ομάδων. 
Δε δήλωσαν συμμετοχή συνολικά 10 ομάδες που συμμετείχαν στο προηγούμενο πρωτάθλημα. Ένωση Μελίας και Αστέρας Τυρνάβου που είχαν υποβιβαστεί από την Α1 και οι Αναγέννηση Πουρναρίου, Δολιχιακός, Όλυμπος Κρανιάς, Άρης Διλόφου, Αναγέννηση Δήμου Αρμενίου (Νέα Δόξα), Αστραπή Δελερίων, Δευκαλίων Καρυάς, ΑΟ Καλαρρυτινών. Επέστρεψαν στην ενεργό δράση οι Ηρακλής Χάλκης και ΑΕ Στεφανόβουνου-Γαλανόβρυσης και έκανε την πρώτη της εμφάνιση η Ακαδημία Δίας 2018
Μετά την απόφαση που λήφθηκε στη Γενική Συνέλευση της ΕΠΣΛ της 21ης Ιουνίου 2018 για την αναδιάρθρωση των κατηγοριών και την αύξηση των ομίλων της Α1 σε δυο, 19 συνολικά ομάδες προβιβάζονται, οι τρεις πρώτες κάθε ομίλου και τέσσερις ακόμα μετά από αγώνες κατάταξης μεταξύ των 5 ομάδων που κατέλαβαν την 4η θέση.
Κώστας Καπλάνης

Βιογραφία

Ο Καπλάνης ήταν ένα από τα 11 παιδιά μιας οικογένειας σμυρνιών, οι οποίοι ήρθαν πρόσφυγες στην Ελλάδα (αρχικά στη Χίο), ύστερα από τη Μικρασιατική καταστροφή και εγκαταστάθηκαν στον Πειραιά. Ξεκίνησε να διδάσκεται μπουζούκι από μικρή ηλικία και το 1945 παρουσίασε την πρώτη του δουλειά, μαζί με το Μανώλη Χιώτη, τον "Πασατέμπο". Ακολούθησαν τα πολύ γνωστά "''Το Μινόρε της Αυγής''", "Φέρε μας κάπελα κρασί", "Ψιλή βροχή", "Ένας Αλήτης πέθανε" (που ερμήνευσε η Σωτηρία Μπέλου), "Όμορφη Πειραιώτισσα" κ.α. Το 1954 περιόδευσε στις ΗΠΑ με τη Μαρίκα Νίνου. Η τελευταία του δημόσια εμφάνιση καταγράφηκε το 1993 στο κέντρο "Μετρό" με την Άννα Χρυσάφη, ενώ η τελευταία του σύνθεση ήταν ο δίσκος "Τραγουδοποιείον η Ωραία Ελλάς". Πέθανε στις 2 Μαρτίου 1997 και κηδεύθηκε στις Ηνωμένες Πολιτείες, όπου είχε περάσει μεγάλο μέρος της ζωής του.
Γιόχαν Τέτσελ

Βιογραφία

Γεννήθηκε στην Πίρνα της Σαξωνίας, όπου μελέτησε θεολογία και φιλοσοφία στο Πανεπιστήμιο της γενέτειράς του, εισήλθε στο Τάγμα των Δομινικανών το 1489, είχε κάποια επιτυχία ως ιεροκήρυκας και το 1502 του ανατέθηκε από τον Πάπα η πώληση και διακίνηση των συγχωροχαρτιών, την οποία έκανε καθ' όλη τη διάρκεια της ζωής του. 
Το 1509 έγινε  ανακριτής και το 1517 ο Πάπας Λέων Ι΄ τον όρισε Επίτροπο των συγχωροχαρτιών για όλη τη Γερμανία. Αργότερα κατηγορήθηκε για πώληση συγχωροχαρτιών για μη διαπραχθείσες αμαρτίες και έπεσε σε δυσμένεια, με αποτέλεσμα να παραιτηθεί και να αποσυρθεί σε μοναστήρι στη Λειψία, όπου και πέθανε σε ηλικία 54 ετών.
Ευαγγελία Αραβανή

Πρώτα Χρόνια

Γεννήθηκε στις 29 Νοεμβρίου 1985 στην Λευκάδα όπου και πέρασε τα πρώτα χρόνια της ζωής της. Έπειτα, μετακόμισαν στη Νικαια Αττικης. Έχει μια μικρότερη αδελφή, τη Μαρία (γενν. 1990). Πέρασε στο Τ.Ε.Ι. Κρήτης, αλλά δεν πήγε ποτέ.

Καριέρα

Το 2005, σε ηλικία 20 ετών και έπειτα από παρότρυνση δικών της ανθρώπων, δήλωσε συμμετοχή στον Διαγωνισμό Ομορφιάς του ΑΝΤ1, κερδίζοντας εν τέλει τον τίτλο της Σταρ Ελλάς και εκπροσωπώντας έπειτα την Ελλάδα στο διαγωνισμό Miss Universe. Την ίδια χρονιά, επιλέχθηκε από τον Θάνο Πετρέλη να παίξει στο βίντεο-κλιπ του τραγουδιού "Θυμίζεις κάτι από Ελλάδα".
Μετά την επιτυχία της στα καλλιστεία, ξεκίνησε να εργάζεται επαγγελματικά ως μοντέλο εντός και εκτός Ελλάδας. Δούλεψε (ως μοντέλο) και έζησε για μικρό χρονικό διάστημα στη Γερμανία, την Ιταλία και τις ΗΠΑ αλλά επέστρεψε στην Ελλάδα, επειδή δεν μπορούσε να μείνει πολύ καιρό μακριά από δικά της πρόσωπα.
Το 2007, επιλέχθηκε από τον Γρηγόρη Αρναούτογλου να βρίσκεται στο πάνελ της πρωινής εκπομπής του MEGA, "Όμορφος Κόσμος το πρωί" και το 2008, ξεκίνησε να παρουσιάζει την εκπομπή "TaSPY TV" μαζί με τον Σωτήρη Διαμαντή στον ALPHA, αλλά διεκόπη ύστερα από δύο επεισόδια. Μετά από ένα μεγάλο τηλεοπτικό διάλειμμα, επέστρεψε το 2012 μέσα από την εκπομπή "Μες στην καλή χαρά" στον ALPHA, στο πλευρό της Ναταλίας Γερμανού. Μετά από τρεις εβδομάδες όμως, της ανακοινώθηκε από το κανάλι η αποχώρησή της από την εκπομπή. Τη σεζόν 2013-2014 ανέλαβε την παρουσίαση της μουσικής εκπομπής "Greekclips" στο MTV  ενώ συμμετείχε και στο show του ΑΝΤ1, Dancing with the stars, κερδίζοντας την 7η θέση.
Το Μάιο 2014 ανέλαβε την παρουσίαση της εκπομπής "Golden Barista" στο MEGA και παράλληλα συμμετείχε στις διαφημίσεις για τα προϊόντα "Αγρόκηπος Χαλβατζή". Τη σεζόν 2014-2015 παρουσίασε στον ΑΝΤ1 Κύπρου, την εκπομπή Άλφα Chef. Τη σεζόν 2016-2017 ανέλαβε την παρουσίαση των green room του talent show The X-Factor στον ΣΚΑΪ, με κεντρικό παρουσιαστή τον Σάκη Ρουβά.  Έπειτα, ακολούθησε το καθημερινό reality show μόδας "My Style Rocks", στο ίδιο κανάλι, αλλά μετά τη λήξη του (Δεκέμβριος 2017) πήρε μεταγραφή για το κανάλι ΑΝΤ1. Από τον Ιανουάριο ως το Μάιο του 2018, παρουσίαζε το show Dancing with the stars ενώ παράλληλα ήταν το κεντρικό πρόσωπο της εταιρίας "Orzene".  
Τον Ιούνιο του 2018 αποχώρησε από τον ΑΝΤ1 και ξεκίνησε συνεργασία με το OPEN, όπου παρουσίασε την ελληνική εκδοχή του fashion show "Project Runway". Τον Απρίλιο του 2019, έκανε μια εμφάνιση στο MadWalk - The Fashion Music Project, ερμηνεύοντας το κομμάτι "Καταπληκτικά" του Νίνο.
1,2-βουταδιένιο

Με απόσπαση αλογόνου

Με απόσπαση δύο (2) ισοδυνάμων αλογόνου (X₂) από 1,2,2,3-τετραλοβουτάνιο παράγεται 1,2-βουταδιένιο:

Οζονόλυση

Με επίδραση όζοντος (O₃, οζονόλυση) σε 1,2-βουταδιένιο, παράγεται ασταθές οζονίδιο που τελικά διασπάται σε μεθανάλη, αιθανάλη και διοξείδιο του άνθρακα:

Καταλυτική υδρογόνωση

Με καταλυτική υδρογόνωση 1,2-βουταδιενίου σχηματίζεται αρχικά 2-βουτένιο και στη συνέχεια (με περίσσεια υδρογόνου) βουτάνιο:

Υδραλογόνωση

Με προσθήκη υδραλογόνων (HX, υδραλογόνωση) σε 1,2-βουταδιένιο παράγεται αρχικά 2-αλο-2-βουτένιο και στη συνέχεια, με περίσσεια υδραλογόνου, 2,2-διαλοβουτάνιο:

Υδροκυάνωση

Με προσθήκη υδροκυανίου (HCN, υδροκυάνωση) σε 1,2-βουταδιένιο παράγεται 2-μεθυλοπροπεν-2-νιτρίλιο:

Προσθήκη αλδεΰδών ή κετονών κατά Prins

Με επίδραση περίσσειας αλδευδών ή κετονών σε προπένιο απουσία νερού, σε χαμηλή θερμοκρασία παράγεται παράγωγο διοξανίου. Π.χ. με μεθανάλη παράγεται 4-αιθυλιδενο-1,3-διοξάνιο και 5-αιθυλιδενο-1,3-διοξάνιο:

Αντίδραση Diels–Adler

Κατά την επίδραση αλκαδιενίου (διένιου) σε 1,2-βουταδιένιο (διενόφιλο) έχουμε την ονομαζόμενη (αντίδραση Ντιλς-Άλντερ)  που οδηγεί σε παραγωγή παραγώγου κυκλοεξενίου. Π.χ. με 1,3-βουταδιένιο παίρνουμε 4-αιθυλιδενοκυκλοεξένιο:

Αντίδραση Pauson-Khand

Κατά την επίδραση αλκίνια και μονοξειδίου του άνθρακα (CO) σε 1,2--βουταδιένιο έχουμε την ονομαζόμενη αντίδραση Παύσον-Χαντ (Pauson-Khand) που στην περίπτωση αυτή οδηγεί σε παραγωγή παραγώγων κυκλοπεντενόνης. Π.χ. με αιθίνιο παράγεται μείγμα από 4-αιθυλιδενο-2-κυκλοπεντενόνη και 5-αιθυλιδενο-2-κυκλοπεντενόνη:
NGC 6642

Το NGC 6642 είναι σφαιρωτό σμήνος το οποίο απέχει περίπου 26.400 έτη φωτός από το Ηλιακό Σύστημα και βρίσκεται στον αστερισμό Τοξότη. Το συγκεκριμένο σμήνος είναι γνωστό πως έχει λίγους αστέρες μικρής μάζας.
Σιράκ ΦΚ

Ιστορία

Η Σιράκ ΦΚ ιδρύθηκε στην πόλη του Γκιούμρι της Σοβιετική Σοσιαλιστική Δημοκρατία της Αρμενίας, το 1958. Στη διάρκεια της δεκαετίας του 1970, ο σύλλογος αγωνιζόταν υπό την ονομασία Olympia. Λάμβανε μέρος στην Α΄ Κατηγορία Σοβιετικής Ένωσης μέχρι την ανεξαρτητοποίηση της Αρμενίας το 1991. Έδρα της ομάδας είναι το Δημοτικό Στάδιο Γκιούμρι με χωρητικότητα περίπου 2.761 θέσεων.
Η Σιράκ είναι από τις αρχαιότερες ποδοσφαιρικές ομάδες στην Αρμενία, ενώ έχει αναδείξει πολλούς ταλαντούχους ποδοσφαιριστές οι οποίοι έχουν αγωνιστεί με την Εθνική Αρμενίας με τους Αρτούρ Πετροσιάν και Χαρουτιούν Βαρντανιάν να είναι οι σημαντικότεροι παίκτες στην ιστορία του συλλόγου. Και οι δυο τους κατάφεραν να αναδείξουν το ταλέντο τους, φτάνοντας να αγωνιστούν με την Εθνική Αρμενίας, αλλά και αριθμό ευρωπαϊκών συλλόγων.
Η ομάδα είναι δεύτερη στη σχετική κατάταξη των ομάδων με τις περισσότερες κατακτήσεις στην χώρα, έχοντας κατακτήσει 4 πρωταθλήματα, 1 τίτλο κυπελλούχου καθώς και 4 σούπερ καπ. Ο σύλλογος αντιμετώπισε σοβαρότατα οικονομικά προβλήματα το χρονικό διάστημα μεταξύ 2005 και 2010. Το 2012, η Σιράκ ΦΚ κατέκτησε το Κύπελλο της Αρμένικης Ανεξαρτησίας για πρώτη φορά στην ιστορία της.
Η ομάδα έχει λάβει μέρος σε τρεις διαφορετικές ευρωπαϊκές διοργανώσεις: το Τσάμπιονς Λιγκ, το Κύπελλο ΟΥΕΦΑ και το Κύπελλο Ιντερτότο ΟΥΕΦΑ. Την σεζόν 2012-13, η Σιράκ ΦΚ έλαβε μέρος στο Γιουρόπα Λιγκ, όπου και έφτασε ως τον δεύτερο προκριματικό γύρο με μια νίκη με συνολικό σκορ 2-1 επί της ΦΚ Ρουντάρ Πλιέβλια.
Ιερός Ναός Αγίων Αναργύρων Τσαριτσάνης (παρεκκλήσι του Αγ. Χαραλάμπους)

Ίδρυση του Ναού

Κτίστηκε τον 17ο αιώνα. Είναι μονόχωρος λιθόκτιστος, με τετράκλινη στέγη, κεραμοσκεπής. Έχει περιμετρική στοά στο βόρειο τμήμα του ναού που καταλήγει σε παρεκκλήσιο, αφιερωμένο στον Άγιο Χαράλαμπο, που επικοινωνεί με το καθολικό. Το παρεκκλήσι και ο νάρθηκας, που είναι ανοικτός και ελεύθερος προς το καθολικό, βρίσκεται στο ύψος ενός περίπου μέτρο από το δάπεδο του καθολικού.
Εσωτερικά ο Ναός διατηρεί ένα μέρος της παλιάς του τοιχογραφίας. Που μαρτυρούν το αυστηρό πνεύμα του αγιογράφου. Σύμφωνα με την κτητορική επιγραφή που βρίσκεται εσωτερικά του υπερθύρου της δυτικής θύρας τοθ παρεκκλησίου του Αγίου Χαραλάμπους ναός και το παρεκκλήσιο αγιογραφήθηκαν το 1761 του ντόπιου Παπά – Ιωάννη.
Ο Ναός διαθέτει ξύλινη διακοσμημένη οροφή και παλιό επίχρυσο, ξυλόγλυπτο τέμπλο που διακοσμείται από εξαιρετικές δεσποτικές εικόνες και μικρογραφίες. Το τέμπλο αυτό είναι χαμηλό και ομαλό, ενώ το τέμπλο του προσαρμοσμένου στο ναό παρεκκλησίου του Αγ. Χαραλάμπους είναι σε ψηλό ανάγλυφο. Η σύγκριση των δύο τέμπλων, ναού και παρεκκλησίου, θα βοηθήσει τον επισκέπτη να αντιληφθεί την εξέλιξη της εκκλησιαστικής ξυλογλυπτικής, καθώς παρακολουθεί το ανάγλυφο να γίνεται τολμηρότερο και τον διάκοσμο πιο πλούσιο και πιο δυναμικό.
Σε προσκυνητάρι του ναού υπάρχει η θαυματουργή εικόνα των Αγίων Αναργύρων με αργυρή επένδυση του 1797. Η χρονολογία αυτή βρίσκεται πάνω στη μεταλλική επένδυση της φορητής αυτής εικόνας. Από την επιγραφή αυτή πληροφορούμαστε ότι οι μεταλλοτεχνίτες που κατασκεύασαν το κάλυμμα, το Σεπτέμβριο του 1797 ήταν Χριστόδουλος, ο Κωνσταντίνος και ο Γεώργιος από τις Καλαρρύτες Ιωαννίνων.
Ο Ναός ανήκει στην ενορία της Κοιμήσεως της Θεοτόκου και επί σειρά ετών χρησιμοποιήθηκε σαν Μητροπολιτικός Ναός, γιατί κοντά υπήρχε κτίσμα, που χρησίμευε  σαν κατοικία του Μητροπολίτη. Οι Άγιοι Ανάργυροι πανηγυρίζουν την 1η  Νοεμβρίου και πλήθος επισκεπτών συγκεντρώνονται για να προσκυνήσουν τους Αγίους και να θαυμάσουν την αρχιτεκτονική και το κάλλος της διακόσμησης.
Ο Φαντομάς

Πλοκή

Μετά από μια
παράτολμη
ληστεία
κοσμημάτων με
την υπογραφή
του "Φαντομά", ο
αστυνόμος Ζυβ
(Λουί ντε Φυνές)
ισχυρίζεται στα
τηλεοπτικά
κανάλια ότι ο
Φαντομάς δεν
είναι υπαρκτό
πρόσωπο, αλλά
προϊόν
φαντασίας και
γι’ αυτό δεν
υπάρχει λόγος
ανησυχίας.
Θέλοντας να
αποσπάσει το
δημόσιο
ενδιαφέρον, ο
δημοσιογράφος
Φαντόρ (Ζαν
Μαρέ)
δημοσιεύει μια
ψευδή
συνέντευξη του
κακοποιού.
Ο Φαντομάς δεν
εκτιμά καθόλου
αυτό το αστείο
και απαγάγει
τον Φαντόρ για
να του δώσει
ένα μάθημα.
Στη συνέχεια ο
Φαντομάς που
είναι ειδικός
στις
μεταμφιέσεις
επιχειρεί μια
ακόμα πιο
παράτολμη
ληστεία αυτή
την φορά,
φορώντας τη
μάσκα του
Φαντόρ.